Hlísnik

Hlísnik je potok na hornej Orave, v okrese Tvrdošín. Je to pravostranný a posledný prítok rieky Oravica a meria 1,9 km.

Pramení severne od mesta Tvrdošín, v severnej časti Oravskej vrchoviny, na východnom svahu Žiarca (694,4 m n. m.), v lokalite Pod Žiarcom v nadmorskej výške približne 650 m n. m. Od prameňa tečie juhozápadným smerom do miestnej časti Hrádky, ktorou preteká a stáča sa na juhojuhovýchod. Potom rovnobežne s riekou Orava preteká centrom mesta Tvrdošín v regulovanom koryte, až do svojho ústia (cca 568 m n. m.), ktoré je len 200 metrov od ústia rieky Oravica do rieky Orava.

 Referencie 

Kategória:Potoky na Slovensku
Kategória:Povodie Oravy
Kategória:Vodné toky v okrese Tvrdošín